SYNEX บวก 5% โบรกฯ อัพเป้า 22 บ. รับผลดี Shopee2.2 หนุนยอดขาย-ดีมานด์สินค้า IT โต
SYNEX บวก 5% โบรกฯ อัพเป้า 22 บ. รับผลดี Shopee2.2 หนุนยอดขาย-ดีมานด์สินค้า IT โต ล่าสุดอยู่ที่ 17.80 บ. บวก 0.90 บ. หรือ 5.33% มูลค่าซื้อขาย 183.55 ลบ.
SYNEX บวก 5% โบรกฯ อัพเป้า 22 บ. รับผลดี Shopee2.2 หนุนยอดขาย-ดีมานด์สินค้า IT โต ล่าสุดอยู่ที่ 17.80 บ. บวก 0.90 บ. หรือ 5.33% มูลค่าซื้อขาย 183.55 ลบ.
29 ม.ค. 2564

ผู้สื่อข่าวรายงานว่า ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา 16.25 น. อยู่ที่ 17.80 บาท บวก 0.90 บาท หรือ 5.33% สูงสุดที่ 17.80 บาท ต่ำสุดที่ 17 บาท ด้วยมูลค่าซื้อขาย 183.55ล้านบาท

โดย บล.บัวหลวง ระบุในบทวิเคราะห์ “ซื้อ” SYNEX และปรับราคาเป้าหมายขึ้นเป็น 22 บาท โดยกระแสการเข้าสู่ยุคดิจิตอลที่แรกอยู่แล้ว ยิ่งถูกกระตุ้นด้วย COVID ยิ่งทำให้ความจำเป็นในการใช้อุปกรณ์ IoT มากยิ่งขึ้น นอกจากในส่วนของผู้บริโภคที่สินค้า IT Consumer กระจายเข้าไปสู่แทบทุกอุปกรณ์ในชีวิตประจำวันแล้ว ในส่วนของภาคธุรกิจและอุตสาหกรรมต่างๆยังคงต้องลงทุนเพื่อปรับตัวและเอาตัวรอดในโลกหลังโควิด ซึ่งจะส่งผลให้อุปสงค์ของสินค้ามาแรงไม่หยุด และเป็นบวกต่อ SYNEX เพราะเป็นผู้จัดจำหน่ายสินค้า IT ระดับโลกแทบทุกแบรนด์ในประเทศไทย
ด้าน บล.เคทีบีเอสที ระบุในบทวิเคราะห์ แนะนำ “ซื้อ” SYNEX ราคาเป้าหมาย 20 บาท/หุ้น จะได้รับผลบวกจากการจัดงาน Shopee 2.2 เนื่องจากได้รับความร่วมมือจากแบรนด์ต่างๆในการให้บริการผ่าน Online official store